
ROMÂNIA

JUDEŢUL TIMIŞ

MUNICIPIUL TIMIŞOARA
DIRECȚIA PATRIMONIU 
BIROUL CLĂDIRI TERENURI

                   NR. SC2022-7560/29.03.2022
RAPORT DE SPECIALITATE
privind   închirierea  etajului I al imobilului  situat în Timişoara, Str. Alexandru  Odobescu  nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara.

        
Având în vedere Referatul de aprobare cu nr. SC2022-7560/29.03.2022 al Primarului Municipiului Timişoara şi Proiectul de  hotărâre privind  închirierea  etajului I al imobilului  situat în Timişoara, Str. Alexandru  Odobescu  nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara,  facem următoarele precizări:
 Etajul I al imobilului din  Timișoara, str.Alexandru  Odobescu nr. 1 înscris în CF  colectiv 416008- C1 Timișoara, CF ind  nr. 416008-C1-U1, top nr.12277/II cu o suprafaţă construită de 320,00 mp cu 50% părţile comune indivize (teren construit şi neconstruit în suprafaţă de 320 mp,  poarta de intrare,  casa scări, podul  şi  subsolul), a fost  retrocedat unor persoane fizice în baza Legii nr.10/2001 privind regimul juridic al unor imobile preluate în mod abuziv în perioada 6 martie 1945 - 22 decembrie 1989.

    
Proprietarii imobilului au menţinut afectaţiunea imobilului pe perioada de 5 ani, conform prevederilor art. 16 alin. 2 din Legea nr. 10/2001. 

    
Întrucât etajul I al imobilului  din  Timișoara, Str. Alexandru  Odobescu  nr. 1 a fost și este utilizat  pentru desfășurarea  actului  medical  și în principal  asigură circuitul medical  între clădirea din Bv. 16  Decembrie nr. 27 și clădirea  din  str. Odobescu  nr. 3, în care se desfășoară  activitatea medicală  a Clinicii de Obstetrică – Ginecologie, imobilul  din cadrul Spitalului Clinic Municipal, imobilul  a fost  închiriat  în continuare cu o chirie negociată de  către Comisia de negociere cu terţii a Consiliului Local.

     
Pe parcurs, între proprietarii inițiali a etajului I  au avut loc tranzacții imobiliare prin vânzare cumpărare,  în prezent  imobilul  se află  în  proprietatea numiților:

- Ţîrnea Eugenia Ghizela - deţine în proprietate  cota de 22/32  parte din  et. I (220 mp) ;
-  Cristureanu Gheorghe Titu - deţine în proprietate  cota de 8/32  parte din  et. I ( 80 mp);

-  Hirth Anton Gheza  -  deţine în proprietate   cota de 2/32 parte  din et. I (20 mp).   

    
  Prin HCL nr.62/23.02.2021, a fost aprobată închirierea etajului I al imobilului situat în Timişoara, Str. Alexandru  Odobescu  nr. 1, în care funcţionează Clinica de Obstetrică - Ginecologie din cadrul Spitalului Clinic Municipal de Urgenţă Timişoara  cu o chirie  negociată  de către  Comisia  de  negociere cu terţii  în cuantum  de 3,6 euro/mp/lună.

    
Contractele de  închiriere  încheiate între Spitalul Clinic Municipal de Urgenţă  în  calitate de locatar (chiriaș)  şi proprietarii (locatori) - d-na Ţîrnea Eugenia Ghizela şi dl Cristureanu Gheorghe Titu, pentru cota deţinută în proprietate de fiecare  au expirat la data de 31.12.2021.

 
 Pentru cota parte de 2/32  deținută în proprietate de dl. Hirth Anton Gheza nu a fost încheiat  contract de închiriere,  întrucât acesta  nu  și-a exprimat  niciodată intenția  să  încheie un contract de închiriere cu unitatea medicală.

    
 Spitalul Clinic Municipal  prin adresa cu numărul E6747/23.12.2021 înregistrată  la Municipiul Timișoara  cu nr. CT2021-6905/27.12.2021 a solicitat  sprijinul de a negocia  închirierea imobilului și a înaintat ofertele d-nei. Ţîrnea Eugenia Ghizela şi dl. Cristureanu Gheorghe prin care și-au manifestat dorința de a prelungi contractele de închiriere, fapt pentru care prin HCL nr. 50/22.02.2022 a fost  împuternicită Comisia  de negociere cu terții,  constituită în baza HCL nr 21/26.01.2021, modificată cu HCL nr.44/08.02.2022, în vederea  negocierii  cuantumului  chiriei  și perioadei de închiriere pentru   etajului I al imobilului  situat în Timişoara, Str. Alexandru  Odobescu  nr.1. 
    
Conform Procesului verbal nr.1/23.03.2022, membrii Comisiei de negociere cu terții  împreună cu proprietarii imobilului de comun acord au stabilit închirierea etajului I al imobilului din Timișoara, str. Odobescu , nr.1, la prețul de 20,00 lei /mp/lună, pe o perioadă de doi ani , începând cu data  adoptării hotărârii de  consiliul  local.  Chiria  se  va asigura  de la bugetul local  din. cap. 66.02 Sănătate alin. 51.01.46- transferuri de la bugetele locale către instituţii publice şi activităţii finanţate integral sau parţial din venituri proprii pentru finanţarea sănătăţii şi va fi achitată  de Spitalul Clinic Municipal de Urgenţă Timişoara.
     
La sedința Comisiei de negociere cu terții au participat și reprezentanții Spitalului Clinic Municipal  care au fost de acord  să încheie un contract  de închiriere  cu proprietarii imobilului pe  perioada de folosință,  începând  cu data exprării  contractului de închiriere (01.01.2022) pâna la  la data  doptării  hotărârii de consiliul local, chiria urmând a fi achitată din fodurile proprii ale spitalului.

    
Tot în cadrul  sedinței de negociere directorul  economic al Spitalului Clinic Municipal  în calitate de invitat a  propus  introducerea  în contractul de închiriere  a mențiunii ” în  cazul   în care   proprietarii imobilului  nu  mai  sunt  de acord  cu  continuarea locațiunii/ prelungirea locațiunii,  vor transmite o notificare  scrisă  chiriașului- Spitalul  Clinic Municipal de Urgențăcu   cu 6  luni înainte de încetarea contractului de închiriere”.
    
În aceste condiții  se impune supunerea  spre aprobarea  Consiliului Local  a proiectului de hotărâre  privind închirierea  etajului I al imobilului  situat în Timişoara, Str. Alexandru  Odobescu  nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă, la prețul de 20,00 lei/mp/lună, pe o perioadă de doi ani, începând cu data adoptării hotărârii de consiliul local.    
    
Contractele de închiriere  se vor  încheia între Spitalul Clinic Municipal de Urgenţă în calitate de utilizator (chiriaş) și proprietarii imobilului pentru cota parte deținută în proprietate de fiecare  și  va fi avizat de  Primarul Municipiului Timişoara în calitate de ordonator principal de credite, Directorul Direcţiei Economice, Serviciul  Juridic şi Directorul Direcției Patrimoniu.

    
Având în vedere  cele  expuse mai sus  și ținând cont de faptul  că  autorităţile publice locale pot participa la finanţarea unor cheltuieli de administrare şi funcţionare, respectiv cheltuieli de personal, stabilite în condiţiile legii, bunuri şi servicii, investiţii, reparaţii capitale, consolidare, extindere şi modernizare, dotări cu echipamente medicale ale unităţilor sanitare cu paturi transferate, în limita creditelor bugetare aprobate cu această destinaţie în bugetele locale, conform prevederilor art.199,alin.1 din Legea nr. 95/2006 privind reforma în domeniul sănătăţii, republicată, apreciem că;
      - proiectul de hotărâre privind  închirierea  etajului I al imobilului  situat în Timişoara, Str. Alexandru  Odobescu  nr. 1, în care funcţionează Clinica de Obstetrică – Ginecologie din cadrul Spitalului Clinic Municipal de Urgenţă Timişoara, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara. 

